b'\n_START_ARTICLE_\nLipit-I\xc5\xa1tar\n_START_PARAGRAPH_\nLipit-I\xc5\xa1tar ali Lipit-E\xc5\xa1tar je bil peti vladar prve isinske dinastije, ki je vladal pribli\xc5\xbeno od 1870 pr. n. \xc5\xa1t. do 1860 pr. n. \xc5\xa1t. (kratka kronologija)._NEWLINE_Iz njegovega obdobja se je sicer ohranilo nekaj dokumentov in kraljevih napisov, vendar ve\xc4\x8dina znanja o njem izhaja iz hvalnic, napisanih v sumerskem jeziku v njegovo \xc4\x8dast, in zakonika, napisanega v njegovem imenu, ki je bil neposredni predhodnik sto let mlaj\xc5\xa1ega Hamurabijevega zakonika (okoli 1793-1750 pr. n. \xc5\xa1t.) in eden prvih v zgodovini \xc4\x8dlove\xc5\xa1tva. Iz letopisov njegovega vladanja je razvidno, da je odbil napad Amorejcev. Med njegovo vladavino se je uprl guverner Laga\xc5\xa1a Gungunum in v Larsi osnoval svojo dinastijo.'